Bad Endorf

Bad Endorf (bis 1987 amtli: Endorf i.OB) is a Moakt in Obabayern. Sie zejt zum boarischn Sprachraum und is Tei vom Landkreis Rosnheim, der 1987 ois Heilbod staatlich anerkannt worn is und seit 1988 de Bezeichnung „Bad“ im Ortsnama führt.

 Geografie 

Da Markt is rund 15 km nordöstli vo Rosnheim, 20 km südli vo Wassabuag am Inn, 30 km westli vo Traunstein, 8 km nördli vo Prean am Cheamsee und 13 km vo da A 8 (Ooschlussstej Bernau am Cheamsee) entfernt. Weida hot Bad Endorf an bedeitendn Bahnhof an da Eisenbahnstreckn Minga - Soizburg.

 Gschicht 

In da Zeit da remischen Herrschaft (Provinz Raetia) fiahrt a Remastraß vo Soizburg noch Augschburg üba des heitige Gmoagebiet. 924 war de easchte urkundliche Erwähnung in de Archive vom Erzbischof vo Soizburg mit der Schreibweis „Zennidorf“. Hirnsberg werd ummara 1100 easchtmois erwähnt. Endorf war lange Zeit a Amt vo da Herrschaft Wuidenwart, de zsamma mit der Herrschaft Hohenaschau mit der Hoachgrichtsbarkeit ausgstattet gwen is. Bad Endorf is im Zug vo de Vawoitungsreformen in Bayern noch 1803 a selbständige politische Gmoa worn. 1860 werd Endorf an de Bahnstreckn München–Soizburg oogschloßn. Am 15. Oktober 1908 is a Nebenbahn vo Endorf noch Obing (Cheamgauer Lokalbahn) eröffnet worn, de in de 90er Joar gschloßn und im Summa 2006 wiedaeröffnet worn is. 
Im Joar 1963 is in 4848 m Diaffn des jodhoitige Heilwasser duach Zufall bei a Erdölbohrung entdeckt worn. Danach beginnt da Aufbau vom Heilbad.

 Politik 

 Eigmeindunga 

1971 war de Eigmeindung vo Mauerkirchen/Antwort, 1972 de vo Hirnsberg, 1973 de Erhebung Endorfs zum Markt. 1978 is Hemhof eigmeindet worn. Seit 1988, noch da Anerkennung ois Heilbad 1987, hot si Endorf dafia entschieden, de Bezeichnung „Bad“ im Ortsnama zu führn.

 Partnerorte 

 Vomp in Tirol
 Wolowez, Ukraine (Воловець, Україна)

 Infrastruktur 

 Öffentliche Eirichtunga 

 Gesundheitswelt Cheamgau AG:(Abk. GWC, Holding seit 1998, Aktienmehrheit im Besitz vo de Marktgemeinde) mit de Tochterunternehma:
 Cheamgau-Thermen: (1971 bis 1998 Jod Thermalbad Endorf AG) mit Thermenlandschaft, Saunawelt und weidane Angeboten in de Bereichen Beauty, Wellness und Sport.
 Simssee Klinik GmbH: Fachkrangahaus fia de Bereiche Orthopädie, Psychosomatik und Geriatrie.
 Thermenhotel Ströbinger Hof
 Gesundheitsakademie Cheamgau

 Staatliche Eirichtunga 

De Bundespolizeisportschui Bad Endorf is des Leistungszentrum da Bundespolizei fia de Wintasportarten Schi alpin, Nordische Kombination, Schilanglauf, Schispringen, Biathlon, Eisschnelllauf, Short Track, des seit 1998 aa Bob und Rennrodeln oobietet. De Ausbildung erfoigt im sogenannten „Bad Endorfer Modell“, des hoaßt de Ausbildung zum Polizeivollzugsbeamten und im Leistungssport erfoigt parallel.

 Entwicklung vom Ortsgebiet, Ortsteile 

Auf dem Gebiet da Altgemeinde Bad Endorf (offiziell bis 1987 Endorf i.OB) lieng bis zua bayerischen Gmoagebietsreform nem dem Hauptort Endorf no Dorfbach, Stock, Anzing, Patersdorf, Hemberg, Engling, Kurf, Unterkurf, Stockham, Teisenham, Stötten, Eisenbartling, Hofham, Bergham, Landing und Jolling.
Zua Gemarkung da Altgemeinde Mauerkirchen-Antwort (selbstständig bis 1971) ghern Mauerkirchen, Antwort, Rachenthal (im Voiksmund Rauhetal) und Ströbing.
Duach de Eigmeindung da Altgemeinde Hirnsberg (selbständig bis 1972) kemman de Ortsteile Hirnsberg, Hoizberg, Thalkirchen, Letten, Kreizbichl, Achthal, Unterachthal, Ulperting, Stauden, See (am Simssee), Moos, Anger, Rain, Gries, Hoizen, Kronlohe und Asbichl zua Gmoa Bad Endorf.
Zum Gebiet da Altgemeinde Hemhof (selbständig bis 1978) ghern de Ortsteile Hemhof, Stephanskirchen, Bach, Hartmannsberg, Rankham, Schlicht, Pelham, Gaben, Thal, Batterberg, Daumberg und Lemberg.

 Kultur und Sengswiadigkeitn 

 Theater 

De Theatergesellschaft Endorf hot a üba 200-jährige Tradition.

 Bauwerk 
mini|Woifoahtskirch Mariä Himmlfahrt in Antwort
 Pfarrkira St. Jakobus aus'm Joar 1857.
 Schloß Hartmannsberg zwischn Schloßsee und Langbürgner See.
 Woifoahtskirch Mariä Himmlfahrt in Antwort aus'm Joar 1697.Peter von Bomhard, Die Kunstdenkmäler der Stadt und des Landkreises Rosenheim, II. Teil, Rosenheim 1957, S. 202–211.

 Tourismus 

 Mit am Simssee, Langbürgner See, Schloßsee, Pelhamer See und no knapp am Dutzend kloanerer Seen im Naturschutzgebiet Eggstätt-Hemhofer Seenplatte ghert Bad Endorf zu de seenreichsten Gmoana vo Bayern.
 Bad Endorf is da neadliche Ausgangspunkt des „Grenzenlos“ Fernwanderweg, da auf zwoa alternativen Streckn noch Kufstein führt, bzw. Chiemsee und Kaisergebirge vabindet.
 Da Fernwanderweg „Via Julia“, da dem Valauf da friaran Remerstraß vo Soizburg noch Augschburg folgt, führt beim Ortsteil Stephanskirchen duach des Gmoagebiet und de Eggstätt-Hemhofer Seenplatte.
 Bad Endorf liegt an da Streckn vom Radpilgerweg „Benediktweg“, da im August 2005 eröffnet worn is.

 Vadiente Biarga 

 Wolfgang Clemen (* 1909, † 1990) war a bedeitender Anglist und hot si bsunders um de Shakespeare-Forschung vadient gmacht. Er guit ois Neibegründa vom Englischen Seminar vo da Universität München noch'm Wejdkriag. De Universitäten Birmingham (1964), Rouen (1967) und Uppsala (1977) ham eam de Ehrendoktorwürdn valiecha. Zum Commander of the Order of the British Empire is er 1972 ernannt worn; 1981 foigt de Woi in den Orden „Pour le merite” fia Wissenschaft und Kunst. Außerdem war er Träga vom Bayerischen Maximiliansordens fia Wissenschaft und Kunst, vom Bayerischn Vadienstordn und vom Groaßn Bundesverdienstkreiz mit Stern.
 Walter Kindamann (* 1936) war vo 1984 bis 2002 Buagamoasta. Da Ehrnbiarga da Marktgemeinde is 2007 mit dem Bundesvadienstkreiz am Bande auszeichnet worn.
 Maria Stadler (* 1914, † 1994) is 1988 mit dem Bundesfilmband in Goid (Bundesfilmpreis, heit Deitscher Fuimpreis) fia eanane besonderen Vadienste um des deitsche Kino ausgezeichnet. De Regisseurin Doris Dörrie hot ihra, da “Kino Maria”, mit eanam Easchtlingswerk „Ob's stürmt oda schneit“ a filmisch-dokumentarisches Denkmoi gesetzt.

 Im Netz 



 Beleg 

Kategorie:Ort im Landkreis Rosenheim
Kategorie:Ort im Chiemgau
Kategorie:Kurort in Bayern